मुंबई। जर्मनी की लक्जरी कार कंपनी पोर्श ने सबसे ज्यादा बिकने वाली एसयूवी कैने के नवीनतम एडिशन को भारतीय बाजार में लांच किया है। इनमें कैने, कैने ई-हाइब्रिड एवं कैने तीन वैरिएंट पेश किए गए हैं। इन तीनों कारों की कीमत क्रमश: 1.19 करोड़, 1.58 करोड़ और 1.92 करोड़ रुपये होगी। पोर्श इंडिया के डायरेक्टर पवन शेट्टी ने इस मौके पर बताया कि कैने शुरुआत से ही भारत में हमारे लोकप्रिय मॉडलों में से एक रही है।